BANPU อ่อนลงกว่า 3% รับนโบบายใหม่จีนผลิตถ่านหินเพิ่ม
BANPU ลดลงกว่า 3% หล้งจีนปรับนโยบายให้ผลิตถ่านหินเพิ่มขึ้น 2-3% ส่งผลให้ราคาถ่านหินมี upside จำกัด โดย ณ เวลา 11.50 น. ราคาอยู่ 15.30 บาท ลบ 0.40 บาท หรือ 2.55% ด้วยมูลค่าซื้อขาย 831.85 ล้านบาท
19 ส.ค. 2559

ผู้สื่อข่าวรายงานว่า ราคาหุ้นบริษัท บ้านปู จำกัด (มหาชน) หรือ BANPU ณ เวลา 11.50 น. ราคาอยู่ 15.30 บาท ลบ 0.40 บาท หรือ 2.55% ด้วยมูลค่าซื้อขาย 831.85 ล้านบาท โดยเปิดตลาดที่ 15.60 บาท ราคาปรับตัวขึ้นสูงสุดที่ 15.60 บาท และราคาปรับตัวลงต่ำสุดที่ 15.20 บาท

ด้าน บล.บัวหลวง ระบุในบทวิเคราะห์ฯว่า Morgan Stanley ออกรายงานว่าจีนได้ปรับนโยบายการผลิตถ่านหิน โดยอนุญาตให้ผลิตถ่านหินเพิ่มขึ้นได้ราว 2-3%
เนื่องจาก มองว่าราคาถ่านหินปัจจุบันเป็นราคาที่ทั้งผู้ซื้อ (โรงไฟฟ้าถ่านหิน) และผู้ขาย (เหมืองถ่านหิน) มีกำไรอย่างเหมาะสม โดยกรณีดังกล่าวคาดจะส่งผลให้ราคาถ่านหินมี upside จำกัด และคาดเป็น sentiment เชิงลบต่อหุ้นถ่านหิน